Кирил Влахов
„Натоварени с проклятия…“

chitanka.info

Натоварени с проклятия

идват мислите — разпятия…

Мойта болка е божествена

и на кладата й жертвена

изгарям аз със блясъци,

а ужасните ми крясъци

не чува никой смъртен…

И стихът ми незавършен

като змей увива се,

със врат прекършен

и отива си… Отива си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.